CELEX: 62021TN0450
Language: fi
Date: 2021-07-30 00:00:00
Title: Asia T-450/21: Kanne 30.7.2021 – Espanja v. komissio

4.10.2021   
            
            
               FI
            
            
               Euroopan unionin virallinen lehti
            
            
               C 401/14
            
         
      Kanne 30.7.2021 – Espanja v. komissio
      (Asia T-450/21)
      (2021/C 401/16)
      Oikeudenkäyntikieli: espanja
      
         Asianosaiset
      
      
         Kantaja: Espanjan kuningaskunta (asiamiehet: S. Jiménez García ja J. Rodríguez de la Rúa Puig)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 16.6.2021 tehdyn komission täytäntöönpanopäätöksen (EU) 2021/988 (1), siltä osin kuin se kohdistuu tiettyihin Espanjan kuningaskunnan menoihin.
               
            
                  —
               
               
                  velvoittaa komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1.
               
               
                  Ensimmäinen kanneperuste, jonka mukaan delegoidun asetuksen N:o 640/2014 (2) 31 artiklan 2 kohdan tulkinta yhdessä delegoidun asetuksen N:o 639/2014 (3) 53 artiklan 4 kohdan kanssa on suhteellisuusperiaatteen vastainen, koska sen valvontaa, onko tuen määrä laskettu oikein, siihen liittyvine hallinnollisine seuraamuksineen (olennainen valvonta), ei ole suoritettu asianmukaisesti.
                  Tässä kanneperusteessa on neljä alakohtaa (A-D):
                  
                              —
                           
                           
                              A: hallinnolliset seuraamukset on määrätty perusteettomasti ennen jäsenvaltion vahvistamaa määräpäivää eläinten yksilöintiä ja rekisteröintiä koskevien vaatimusten noudattamatta jättämisen perusteella delegoidun asetuksen N:o 640/2014 31 artiklan 3 kohdan ja delegoidun asetuksen 53 artiklan 4 kohdan mukaisesti
                           
                        
                              —
                           
                           
                              B-D: delegoidun asetuksen N:o 640/2014 31 artiklan 3 kohdassa tarkoitettuja hallinnollisia seuraamuksia on määrätty perusteettomasti eläimistä, joiden osalta on väitetty havaitun yksilöintiä ja rekisteröintiä koskevia puutteita sellaisissa tukihakemuksiin kokonaisuutena kohdistetuissa hallinnollisissa tarkastuksissa, joissa jäsenvaltio, kuten Espanjan kuningaskunta, noudattaa täytäntöönpanoasetuksen N:o 809/2014 (4) 21 artiklan 3 kohdan mukaisesti ”hakemuksetonta” järjestelmää, joka jo luonteensa perusteella sulkee pois kaikki maataloustukirahastoon mahdollisesti kohdistuvat riskit.
                           
                        
            
                  2.
               
               
                  Toinen kanneperuste, jonka mukaan paikan päällä suoritettavia laadun riittävyyteen kohdistuvia tarkastuksia koskevat tilastot (olennainen valvonta), mukaan lukien satunnaisotosten suuruus ja riskianalyysin tehokkuus, on laadittu oikein täytäntöönpanoasetuksen N:o 809/2014 34 artiklan mukaisesti.
               
            
         (1)  EUVL 2021, L 218, s. 9.
      
         (2)  Euroopan parlamentin ja neuvoston asetuksen (EU) N:o 1306/2013 täydentämisestä yhdennetyn hallinto- ja valvontajärjestelmän sekä suoriin tukiin, maaseudun kehittämistukeen ja täydentäviin ehtoihin sovellettavien maksujen epäämis- ja perumisedellytysten sekä hallinnollisten seuraamusten osalta 11.3.2014 annettu komission delegoitu asetus (EU) N:o 640/2014 (EUVL 2014, L 181, s. 48).
      
         (3)  Yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä annetun Euroopan parlamentin ja neuvoston asetuksen (EU) N:o 1307/2013 täydentämisestä ja mainitun asetuksen liitteen X muuttamisesta 11.3.2014 annettu komission delegoitu asetus (EU) N:o 639/2014 (EUVL 2014, L 181, s. 1).
      
         (4)  Euroopan parlamentin ja neuvoston asetuksen (EU) N:o 1306/2013 soveltamissäännöistä yhdennetyn hallinto- ja valvontajärjestelmän, maaseudun kehittämistoimenpiteiden ja täydentävien ehtojen osalta 17.7.2014 annettu komission täytäntöönpanoasetus (EU) N:o 809/2014 (EUVL 2014, L 227, s. 69).